
Pluribus  materiis,  de  quibus  scriberem,  elec- 
tis et  iterum  rejectis,  quia  omnes  prudenter 

i 

tractatu  et  confectu  difficillimas  esse  inveni: 
casus  steatomatis  in  cerebro  maxime  memo- 
rabilis, qui  in  nosocomio  caritatis  Berolinensi, 
me  in  eo  munere  medico  - chirurgi  inferioris 
fungente,  occurrit,  dignus  mihi  visus  est,  quem 
quibusdam  de  morborum  speciebus  ad  hunc 
pertinentibus  praemissis  enarrem.  — Sin 

vero  his  in  paucis  lectori  non  sufficiam,  quo 
magis,  quum  jam  haec  materia  crebro  tam 
diligenter  et  accurate  tractata  sit:  tamen  spe- 
ro fore  ut  mihi  ignoscat,  quod  his  in  pagel- 
lis studiorum  meorum  primitias  ad  lucem 

«•  t 

proferre  conatus  sum. 

jMorbos  cerebri  organicos  vocamus,  qui  aut  cere- 
bri ejusque  integumentorum  degenerationibus,  aut 
materiis  organicis  in  cerebro  profundo  vel  in  ejus 
superficie  depositis,  aut  pseudoorganisationibus  in- 
tra cranium  oriuntur. 

Desorganisationes  illae  aut  in  cerebro  ipso  aut 
in  capitis  ossibus  et  cerebri  membranis  exsistunt 
atque  ratione  quavis  cerebro  nocent.  Exsudationes 
aut  inter  singulas  membranarum  cerebri  lamellas, 
aut  inter  duram  et  piam  matrem , aut  inter  integu- 
menta cerebri  membranacea  et  cerebrum,  aut  in 
substantia  cerebri  ipsa  inveniuntur.  Quibus  prae- 
cipue fluida  varia  organismi  extravasata,  ut  san- 
guis, lympha,  serum  adnumerantur,  sed  de  his  alio 
loco,  quum  et  quod  ad  causas  et  quod  ad  morbos 
iis  effectos  maxime  ab  aliis  cerebri  morbis  organi- 
cis distingui  possint.  Pseudoorganisationes  deni- 

que  ftut  in  cerebro  superficiali  locum  tenent,  ibi- 
que  partim  proximis  ejus  investimentis , partim  ce- 
rebro ipsi  affixae  sunt,  aut  plane  substantia  cere- 
brali ipsa  circumdantur. 

Quascunque  vitia  cerebri  organica  formas  prae- 
bent, his  classibus  quatuor  amplecti  possumus. 

I.  Cranii  formatio  vitiosa,  qua  partim  cranium 
in  universum  justo  crassius  redditur,  partim  excres- 
centiae  osseae,  quae  in  cerebrum  porrigunt,  nascun- 
tur; in  utroque  autem  casu  nunc  imprimendo,  nunc 
irritando  cerebrum  offenditur. 

II.  Vitiosa  membranarum  cerebri  formatio,  et  ta- 
lis quidem,  ut  vel  membranae  ipsae  crassiores  fiant, 
vel  massae,  quae  non  raro  admodum  se  extendunt, 
inter  earum  lamellas  conditae  sint. 

III.  Abnormis  substantiae  cerebralis  qualitas. 

1.  Mollities  cerebri  totalis  vel  partialis,  qua- 
cuin  simul  cerebri  color  non  raro  mutatur. 

2.  Induratio  cerebri,  quae  aeque  ac  mollities 
aut  totalis  aut  partialis  esse  potest,  neque 
raro  exsistit  ac  semper  fere  ex  inflammatione 
cerebri  chronica  orta  esse  videtur. 

3.  Ossificationes,  quae  quum  ex  cranio  origi- 
nem non  sumant  ab  iliis,  quas  supra  (adi.) 
memoravi,  distinguendae  sunt,  et  cum  in 
dura  matre,  tum  in  falce  cerebelli,  quam 
vocant,  sitae  sunt. 

IV.  Tumores  in  cerebro,  quorum  nonnullas 
species  inter  se  varias  distinguere  nossumus : 

1.  Tumores,  qui  massa  exsudata,  quae  lucida 
aut  semilucida,  variaeque  consistentiae,  neque 
albumini  dissimilis  est,  orti  haud  raro  finibus 
non  circumscripti  sub  membranis  cerebri, 
praecipue  sub  pia  matre  occurrunt,  crebro 
autem  integumento  proprio  concluduntur. 

2.  Tumores  consistentiae  solidioris,  quam  prio- 
res, qui  aut: 

a)  coloris  albicantis  seu  sub  cani  et  albumini 
coagulato  non  dissimiles  et  vulgo  durae 
matri  adhaerent,  neque  integumento  pro- 
prio conclusi  sunt  aut : 

b)  coloris  rubelli  seu  russei,  substantiae 
renum  simillimi  sunt  et  modo  in  hac 
modo  in  illa  cerebri  parte  inveniuntur. 

3.  Steatomata,  quae  illis  etiam  solidiores,  adipi 
indurato  similia,  ex  albo  flavescentia,  magni- 
tudinis variae  sunt  et  ex  variis  cerebri  par- 
tibus excrescere  possunt.  Oui  tumores  ra- 
riores, quam  ii,  quos  sub.  2.  a.  et.  b. 
memoravi , partim  membrana  propria  sacci- 
formi circumdati  sunt,  partini  ope  telae  tan- 
tum cellulosae  cum  cerebro  cohaerent. 

4.  Massae  tuberculosae,  quae  magnitudinis  ad- 
modum variae  partim  in  substantia  cerebrali, 
partim  ejus  membranis  affixae  sunt.  Rario- 
ribus quidem  morborum  spcciebus  hasce 

desorganisatidnes  adnumerare  debemus,  a 

0 

Reil  autem  et  Voigtel  et  Abercrombie  obser- 
vatae sunt. 

5.  Tumores  cystici,  qui  magnitudine  modo 
piso^  modo  ovo  galli  non  impares,,  saepis- 
sime occurrunt.  Ratione  eorum,  quae  con- 
tinent distinguendae  sunt  hae  species: 

a)  Hydatides,  quae  fluidum  sero  similli- 

/ 

muni  continent,  et  plerumque  saccum 
tam  tenuem  habent , ut  saepe  tactu  levis- 
simo corrumpantur. 

b)  Tumores  cystici,  qui  pus  vel  fluidum  ei 
simile  continent,  et  certo  ex  inflammati- 
one oriuntur. 

c)  Haematocystides , quae  sanguinem  aut 
sanguinis  coagula  in  sacco  continent  ne- 
que raro  nullis  symptomatibus  morbi  gra- 
vioribus praegressis  admodum  magnae 
occurrunt. 

Species  gravissima  morborum  cerebri  organico- 
rum, quae  nulli  ordini,  quos  posui,  adnumerari 
potest,  hic  perlinet: 

i 

Fungus  medullaris,  morbus  gravissimus,  qui 
crebro  occurrit,  celerrime  plerumque  latius  atque 
altius  serpit , mox  eventum  pessimum  adducit. 
Quamvis  temporibus  his  novissimis  opera  quam 
maxima  huic  morbo  adhibita  sit,  tamen  adhuc  ne 
diligentissime  quidem  studio  virorum  ingeniosissi- 

inorum  contigit , ut  progressibus  hujus  morbi  finem 
certum  proscribant'. 


Aetiologia. 

Conjunctio  causalis  cerebri  morborum  organi- 
corum In  obscuro  quam  maxime  relicta  est.  Cau- 
sam praedisponentem  horum  morborum  nisum  for- 
inalivum  generalem  habere  possumus , qui  causa 
occasionali  ut  agat  incitatur.  Hoc  igitur  modo  mas- 
sae organicae  in  tela  cellulosa  deponuntur,  haec 
illas  circumcludit,  et  sensim  sensimque  membrana 
secernens  fit,  cujus  secreta  aut  fluida  permanent 
aut  sensim  concrescunt;  atque  ita  pro  nisu  forma- 
tivo  vario  massae  illae  oriuntur,  quibus  illa  varia 
corpora  morbosa  constant.  In  universum  igitur  for- 
mationes illae  recentissimae  sunt,  quae  fluidae, 
sero  similes  apparent;  quo  magis  autem  inveteras- 
cunt, eo  solidiores  fiunt.  Neque  raro  tumores  in- 
veteratissimi tandem  ulcerantur.  — Aetas  magis 
provecta  (secundum  Nasse  aetas  media)  et  sexus 
virilis  organismum  ad  formationes  illas  propensum 
reddere  videtur,  desorganisationibus  illis  enim  sae- 
pius homines  aetate  provectiore,  quam  juvenili, 
saepius  viri  quam  feminae  laborant.  Praeterea  con- 
stitutio quaedam  apopleclica  iis  favere  videtur. 

Causae  occasionales  morborum  cerebri  organi- 

eorum  praecipue  omnia,  quae  extrinsecus  offen- 
dunt ictus , quassatio , contusio , vulnera  esse  viden- 
tur, omnes  denique  causae  quae  sanguinis  ad  caput  con- 
gestionem efficiunt.  Frigoris  et  caloris  quoque  commu- 
tationem subitam  causam  occasionalem  nonnulli  ha- 
bent. Menstruatio'  suppressa,  metastases  exanthemati- 
bus: scabie,  morbillis,  scarlatina  et  cet.  suppressis  or- 
tae, sicuti  quoque  dyscrasia  scrophulosa,  syphili- 
tica atque  alia  hujusmodi,  puris  denique  aliorum- 
que secretorum  metastases  morbos  cerebri  organi- 
cos quin  afferant  dubium  fere  esse  non  potest. 
Eodem  modo  tumores  in  cerebro  [ex  encephalitide 
acuta  vel  chronica  orti  inveniuntur. 


S y mp  tomatolog  i a. 

Symptomata  morbos  illos  comitantia  minime 
tam  certa  sunt,  ut  ex  iis  formationum  illarum  abnor- 
mium speciem  certam  et  definitam  cognoscere  pos- 
simus: saepe  adeo  difficillimum  est  dicere,  an  om- 
nino morbus  organicus  adsit,  necne.  Quae  dilfi- 
cultas  etiam  major  fit,  si  ut  non  raro  accidit,  om- 
nia symptomata  preriodum  quandam  sequuntur,  ita 
ut  remissiones  medicamentis  adhibitis  forte  appa- 
rentes medico  morbi  sedem  loco  omnino  alio  in\  es- 
tigandam  esse  persuadeant. 


Iii  universum  vilia  organica  adesse  haec- symp- 
tomata indicant; 

1.  Dolores  capitis  permanentes  et  vehementes, 
qui  sede,  gradu,  modoque  variant,  saepe 
periodum  quandum  tenent,  ita  ut  paroxys- 
mis vehementibus  remissiones  et  intermis- 
siones adeo  interponantur.  Interdum  etiam 
hi  dolores  pungentes  sunt.  Saepissime  hos 
dolores  ex  abdomine  ortos  putamus , quia 
saepe  signa  adsunt,  quae  ortum  talem  mani- 
festare videntur,  attamen  hoc  habent  insigne, 
quod  motus,  strepitus,  labores  et  cet.,  prae- 
cipue autem  vini  usus  et  aliorum  systema 
vasorum  incitantium  dolores  veheraentiores 
reddunt,  id  quod  in  difficultatibus  gastricis 
omnino  non  occurreret. 

2.  Congestiones  sanguinis  ad  caput,  quas  ad- 
esse color  faciei,  calor  oculorum,  pulsus  sa- 
tis certo  indicant. 

3.  Allectiones  molestae,  quae  plane  characterem 
gastricum  prae  se  ferunt,  dum  alia  signa 
saepe  tam  levia  sunt,  ut  nihili  aestimentur 
vel  omnino  non  observari  possint.  Aegrotus 
male  dormit,  cibi  taedium  habet,  frequenter 
vomitu  nauseoso  non  antecedente  laborat. 
Haec  quoque  symptomata  peciodice  intrare 
solent. 

4.  Organorum  sensuum  perturbationes,  visus, 
auditus,  saporis,  odoris,  quae  eo  gravio- 


res  fieri  solent,  quo  magis  morbus  invetera- 
scit. Qua  ratione  coecitas  completa  non  raro 
tumorem  in  cerebro  adesse,  et  nervo  optico 
insultare,  nobis  demonstrat.  Pupillam  utram- 
que hoc  in  casu  aequaliter  dilatatam  inveni- 
mus, tum  vero  etiam,  dum  altera  ambitum 
normalem  aut  minorem  praebet,  alteram  multo 
majorem  videmus. 

5.  Perturbatio  mentis,  infirmitas  memoriae,  in- 
genii, stupor,  amentia,  furor  transitorius  et 
permanens. 

6.  Convulsiones,  quae  aut  solae  aut  una  cum 
symptomatibus  jam  supra  descriptis  junctae 
apparentes  saepe  epilepsiae  paroxysmis  si- 
millimae sunt,  crebro  occurrunt  aut  in  morbi 
exacerbationibus  se  ostendunt,  neque  levi- 
bus affectionibus  apoplecticis  vel  tetano  dis- 
similes sunt. 

7.  Affectiones  paralyticae,  quae  partim  paralysin 
partium  singularum,  vel  systematum,  partim 
hemiplegiam  vel  paraplegiam  se  praebere 
possunt,  atque  id  insigne  prae  se  ferunt,  quod 
sensim  sensimqne,  nec  repente  ut  in  aliis  af- 
fectionibus paralyticis  fieri  solet,  intrant  et 
crescunt. 

8.  Affectiones  apoplectieae,  quae  saepe  facile 
evanescentes,  non  raro  redeunt  et  periculum 
majus  afferunt.  In  his  aegrotis  plerumque 
habitualis  gravitatis  sensus  in  capite  inveni- 

tur,  saepe  vertigine  laborant,  aut  haec  quo- 
que est  habitualis,  ut  in  eundo  semper  susten- 
tari debeant. 

9.  Pulsus  denique  nonnulla  signa  observatione 
non  indigna  praebet,  quum  saepe  aliis  sym- 
ptomatibus medico  cerebri  morbum  adesse 
non  indicantibus,  ad  hunc  medici  animum 
advertant.  Praecipue  hac  in  re  discrepantia 
pulsus  ab  aliis  symptomatibus  maximi  mo- 
menti habetur.  Saepe  frequens,  plenus,  inae- 
qualis, intermittens,  saepe  autem  tardissi- 
mus et  parvus,  aut  quamvis  frequenlissimus, 
maxime  debilis,  tremulus,  tangenti  vix  perci- 
piendus est. 


P r o g n o sis 

in  omnibus  cerebri  vitiis  organicis  mala  esse 
debet,  quod  symptomata  omnia  in  morbi  initio,  ubi 
medicus  fortasse  auxilium  afferre  posset,  tam  in- 
certa sunt,  ut  morbus  raro  is  habetur,  qui  re  vera 
est.  Si  contra  haec  signa  magis  se  manifestant  et 
molestiae  augentur,  plerumque  tempus  sanandi  prae- 
terlapsum est,  aegrotus  celerius  vel  tardius  mortem 
occumbit.  In  degenerationibus  cerebri  superficialis 
tardior  esse  solet  decursus,  quam  si  illae  in  cere- 
bro profundo  inveniuntur.  Forsitan  situ  quoque  in 


cerebro  et  organorum  dignitate,  quibus  adjacent  va- 
rius morbi  decursus  efficitur. 


T h e r a p i a. 

Quantam  difficultatem  medicum  in  morbis  his 
organicis  cerebri  sanandis  vincere  oporteat,  jam  ex 
iis,  quae  supra  in  symptomatologia  et  prognosi  pro- 
posuimus perspicuum  est,  sicuti  etiam  morbum  jam 
plane  evolutum  medici  vel  maximam  operam  irritam 
reddere.  Ne  hoc  quidem  facile  nobis  contingit,  ut  mor- 
bus quominus  altius  serpat,  prohibeamus,  aut  sympto- 
mata leviora  reddamus.  Prae  omnibus  igitur  medi- 
cus , ne  morbus  talis  oriatur  caveat,  congestiones 
igitur  ad  caput  prohibeat,  irritationi  cerebri  inflam- 
matoriae accurate  et  diligenter  et  quidem  ratione 
antiphlogistica  medeatur,  et  ne  recurrat  curatione 
secunduria  non  minus  diligenti  evitet,  exanthe- 
mata suppressa  revocet,  dyscrasias,  quae  materias 
ad  caput  aliquas  pellere  videntur,  mature  et  apte 
tollat;  si  pars  secretoria  secernere  desinit  et  metas- 
tases ad  cerebrum  timendae  sunt,  ut  denuo  secer- 
net operam  det  etc.  Sin  autem  morbo  organico  jam 
plane  evoluto  irritatio  inflammatoria  occurrit,  me- 
thodo antiphlogislicae  venaesectione,  hirudinibus,  su- 
perinfusionibus  frigidis  aliisque  medicamentis  anti- 
phlogislicis  statim  satisfaciendum  est,  sin  autem 

morbus  characterem  magis  chronicum  praebet,  me- 
thodus derivatoria  et  antagonistica  medicamentis 
laxantibus,  fonticulis,  setaceis,  cauteriis  (ferro  can- 
dente ad  nucham  et  ad  bracchium)  maximam  no- 
bis sanandi  spem  dare  potest,  sed  ne  his  quidem 
medicamentis  semper  morbo  fines  certos  ponere 
possumus. 


His  tori  a rnorb  i. 

Julia  Schlemmer,  undeviginti  annos  Berolini 

natus,  constitutione  haud  quidem  firma,  tamen 
. ’ \ 
morbis  infantilibus  superatis  usque  ad  annum  vige- 
simum semper  valetudine  imperturbata  gavisa  est, 
menstruatio  ejus  sola,  quae  in  aetata  ut  solet  ince- 
pit, semper  fuit  irregularis  et  jam  novem  ex  men- 
sibus plane  non  apparuit.  Parentes  semper  fuisse 
sanos,  et  nominatim  molestias  ejus  morbo  similes 
nunquam  pertulisse  dixit.  Aegrota  ipsa  spasmis  si- 
milibus epilepticis  primum  terrore  vehementi  ortis  est 
lentata , qui  praecipue  extremitates  superiores  corri- 
puerunt. Pollicibus  firme  compressis  et  sibi  plano 
inscia  manibus  palpitavit.  Nonnullis  quidem  mo- 
mentis accessus  transiit,  tamen  hoc  ex  tempore  sin- 
gulis diebus  rediit,  quam  ob  causam  a proprinquis 
nosocomio  caritatis  Berolinensi  adducta  est. 

Hic  in  primis  quattuor  diebus  affectionibus 

gastricis  exceptis , quae  curae , simplici  mox  cesse- 
runt, nulla  morbi  alicujus  symptomata  se  ostende- 
runt, et  modo  die  quinto  iterum  spasmorum 
paroxysmus  advenit,  qui  tum  quoque  se  epilepticos 
esse  docuerunt. 

Hoc  ex  tempore  accessus  aliquantum  frequen- 
tes, intervallis  indefinitis  redierunt,  atque  ita  qui- 
dem ut  in  hebdomade  duo  vel  tres  paroxysmi  ani- 
madverterentur, qui  autem  erant  modice  graves. 
Sed  tempore,  quo  menstruatio  accedere  debebat, 

i 

graviores  fiebant.  Simul  aegrota  inclinationem  alvi 
adstrictae  magnam  et  assiduam  ostendebat,  qua  ex 
causa  remedia  dabantur,  quae  hanc  removerent  et 
menstruationem  adducerent  — Catameniorum  resti- 
tutio tamen  longius  per  tempus  non  contigit,  usque 
tandem  cura  per  octo  hebdomades  continuata  (initio 
mensis  Junii.  1828)  nonnulli  mensium  prodomi 
apparuerunt,  tunc  post  quatuor  hebdomades  fluor 
menstrualis  modice  copiosus  sese  ostendit. 

Nihilominus  spasmorum  paroxysmi  in  hebdo- 
made semel  aut  bis  repetebantur,  ita  quidem,  ut 
spasmi  primum  in  brachio  dextro  oriri  ct  ab  hoc 
ad  partes  corporis  ceteras  promoveri  solerent , quam 
ob  causam  (sub  finem  Mensis  Julii)  ad  bracchiuni 
dextrum  moxa  applicata  et  ejus  suppuratio  susten- 
tata est.  Ouae  quidem  cura  initio  successum  feli- 
cissimum habere  videbatur.  Valetudine  universali 
optata,  diutius,  quam  per  tres  hebdomadas  nullum 
spasmorum  habuit  paroxysmum. 

In  altero  autem  Mensis  Augusti  dimidio  inten- 
tionibus corporis  iterum  spasmi  omnino  tales,  quales 
antea  fuerunt,  adducebantur,  et  nunc  diversis  tem- 
poribus quidemque  sic  repetebantur,  ut  bracchium 
dextrum  solum  occuparent. 

Mense  sequente  hoc  in  bracchio  spasmi  per- 
saepe conspecti  sunt,  et  modo  magis  musculos  ex- 
tensores modo  magis  flexores  corripientes  bracchi- 
um et  manum  circa  axin  verterunt.  Impetus  hu- 
jusmodi singuli  mox  transierunt,  pluries  autem  sin- 
guli deinceps  et  saepe  gravissimi  redierunt.  Sin 
etiam  mentis  potestas  non  plane  omissa,  tamen  ad- 
modum fuit  obnubilata. 

Plura  remedia,  ut  hunc  spasmum  partialem  re- 
moverent adhibita,  fuerunt  frustranea.  In  medio 
mensi  novo  menstruationis  molimina  apparuerunt, 
pellentia  iterum  hanc  ob  causam  data,  menstru- 
ationem parcam  'protulerunt.  Nonnullos  dies  pos- 
tea paroxysmus  epilepticus  gravissimus  occurrit, 
et  nulla  habita  ratione  curae  diligentissimae  per 
longius  tempus  in  intervallis  irregularibus  pluries 
apparuit , quidem  ita , ut  spasmi  nunc  semper  ad 
totum  corpus,  ad  collum  quoque  et  pectus  pertine- 
rent. 

Initio  Mensis  Novembris  spasmi  capitis  vehe- 
mentes apparuerunt,  inter  quos  mentis  omnino  non 
fuit  compos,  et  qui  semper  mox  spasmis  in  pectore 
et  collo  consociabantur,  quibuscum  conscientia  sen- 
sim sensimque  redibat. 

II  2 

IIoc  modo  status  aegrotae  per  longius  tempus 
idem  erat,  usque  die  XV.  Mensis  Januari  1829, 
spasmis  in  capite  iterum  vehementibus  exortis,  sta- 
tus soporosus  remanebat,  ex  quo  aegra  sinapismis 
identidem  applicatis  modo  per  nonnulla  momenta 
excitabatur,  tamen  modo  verba  pauca  debili  mise- 
raque  voce  producebat,  et  tum,  quamquam  alta 
voce  cum  ea  loquebantur,  abdormiscebat.  Hoc  in 
statu  cibos  solidos  sumere  omnino  non  poterat,  ne- 
que fluida  quidem  nutrimenta  instillari  poterant. 
Pulsus  erat  minimus , debilissimus  simulque  paulu- 
lum tardior  quam  esse  solet.  Omnia  remedia  plane 
erant  frustranea , et  quisque  dies  fident  reddidit 
majorem,  hic  vitium  adesse  organicum,  quod  diu 
timebant.  Laxa  et  ulla  sine  firmitate  in  lecto  jace- 
bat, sine  ullius  partis  motu.  Tentamine  eam  vo- 
cando vel  concutiendo  e somno  excitandi  constituto 
oculos  quidem  plerumque  recludit,  nunquam  autem 
quopiam  direxit.  Interdum  quoque  linguam  muco 
tenaci  ex  albo  flavescente  paululum  obtectam  osten- 
debat. Pupilla  modo  utroque  in  oculo  aeque  dila- 
tata, modo  altera  contracta  altera  aeque  erat  di- 
latata. 

(D.  XX.  Mens.  Januarii)  Aliquot  post  dies  ca- 
pitis temperies  ad  hoc  usque  tempus  normalis,  ge- 
nis rubescentibus,  aucta  est.  Pulsus  antea  tardus, 
parvus  ac  debilis,  nunc  frequentior  factus  modo 
octaginta  modo  nonaginta  in  sexagesima  horae  parte 
pulsationes  habuit,  semper  tamen  permansit  debilis. 

Cute  vero  calida  et  sicca,  et  aegrota  perpauca 
edente,  alvi  ac  urinae  excrelio  parca  et  rara  fuit. 
INiliil  aegra  conquesta  est,  nullo  modo  dolorem  vel 
molestiam  significavit  nec  vescam  nec  potum  petiit, 
omnino  nihil  locuta  est.  Yires  singulis  diebus  ma- 
gis magisque  collabi  videbantur. 

Aegrotae,  ut  nutriretur,  interdum  vinum,  cof- 
fea,  et  jus  carnium  instillabantur  et  praeter  reme- 
dia hucusque  adhibita,  calore  ac  rubore  soporeque 
crescentibus,  hirudines  prope  aures  applicabantur 
et  aeque  superinfusiones  frigidae  capiti  tepido  in 
balneo  instituebantur. 

(D.  XXVIII.  Mensis  Januarii)  Status  morbi 
sensim  magis  magisque  pejor  fiebat,  aegra  de  somno 
plane  non  exitabatur,  oculos  quoque  non  reclude- 
bat, virium  callapsus  et  corporis  macies  singulis 
diebus  crescebant.  Caput  ardens,  facies  rubicunda, 
cutis  sicca  atque  calida,  pulsus  parvus,  debilis, 
frequens,  lingua  muco  denso,  tenaci,  ex  albo  fla- 
vescente obtecta,  os  muco  impletum,  respiratio 
tarda,  gravis,  saepe  oppressa  vel  stertorosa. 

(Die  XXXI.  Mens.  Januarii)  Cura  maxima 
cum  dilgentia  sine  ulla  in  re  ipsa  mutatione  conti- 
nuabatur. Incitantibus  extrinsecus  adhibitis,  prae- 
cipipue  sinapismis  alternatim  ad  pedes,  suras,  la- 
tera femorum  interna  applicatis,  aegra  interdum 
quamqum  modo  per  breve  temporis  spatium  paulu- 
lum vigilior  fieri  videbatur.  Praecipue  notatu  fuit 
«lignum,  quod  aegra  matutino  tempore  et  ante  me- 

ridiem  facilius  suscitari  et  hoc  in  tempore  quoque 
aliquot  fluida  sumere  poterat,  interdum  adeo  verba 
nonnulla  faciebat,  contra  post  horam  duodecimam 
seinper  sopore  allissimo  lentabatur. 

(Die  VIII.  Mens.  Februarii).  Nulla  in  re  ipse 
mutatio.  Singulis  in  casibus  ante  meridiem  aliquot 
ex  aegra  de  statu  ejus  morboso  experiri  poterat. 
De  doloribus  colli  levibus  et  gravitatis  sensu  in  ca- 
pite conquerebatur,  et  aliquot  sumptis  fluidis  paulo 
post  semper  in  priorem  inscientiam  incidebat.  Col- 
lapsu virium  crescente  pulsus  parvus  ac  debilis  per- 
manebat, semper  autem  frequenlior  flebat;  facies  ru- 
bicunda, caput  calidum,  pupillae  inaeque  dilatatae, 
excretio  alvi  et  urinae  involunloria.  Remediis  prius 
adhibitis  fomenta  capitis  frigida  pluries  per  diem 
adjecta  sunt. 

(Die  XVI.  Mens.  Febr.).  Morbus  impeditus 
progrediebatur,  aegrota  vix  e somno  excitari  poterat, 
neque  loquebatur.  Nutrimentorum  deglutitio  instil- 
latorum fiebat  difficilior,  pulsus  multo  frequenlior, 
usque  ad  centum  pulsationes  in  sexagesima  horae 
parte  augebatur,  cutis  calida  ac  sudore  tenaci  ob- 
tecta, facies  rubicundior,  caput  ardens;  et  in  collo 
anteriore  subrubra  intumescentia  adspiciebatur , cu- 
jus tactus  fortior  aegrotae  nonnullos  dolores  facere 
videbatur;  itidem  fauces  rubescebant  ac  intumesce- 
bant, quodcirco  hirudines  ad  collum  et  postero  die 
quoque  ad  frontem  applicabantur , quibus  aegra 

paululum  sibi  conscia  iiebut,  non  lamen  vocem 

t 

edidit. 

(Die  XX.  Mens.  Febr.).  Conscientia  partim  re- 
vocata mox  iterum  amittebatur,  color  capitis  et  ru- 
bor vigens  faciei  hirudinibus  pluries  ad  frontem  ap- 
plicatis et  fomentis  frigidis  vix  paululum  mitigaban- 
tur, sopor  altior  atque  durior  liebat,  quam  antea, 
pulsus  frequentior  usque  ad  centum  et  viginti  pul- 
sationes, parvus  et  saepe  intermittens.  Totius  cor- 
poris superficies  sudoro  copioso  et  tenaci  obtecta, 
nutrimenta  et  medicamina  instillata  minus  glutiri 
quam  quasi  in  ventriculum  decidere  videbantur,  re- 
spiratio fiebat  celerior,  anxior,  oppressior,  et  sono 
crepitante  stepenteque  erat  comitata. 

(Die  XXIII.  Mens.  Febr.).  Omnia  morbi  sym- 
pioinata  semper  magis  magisque  ingravescebant,  et 
sopor  altus,  quo  aegra  erat  oppressa  nullo  quoque 
momento  ne  singula  quidem  voce  est  interpellatus, 
usque  noctu  demum  (ad  diem  XXlil.  Mens.  Febr.) 
mors  est  consecuta. 


Sectio  cadaveris 

a Cei.  Schlemm,  lllustr.  Rudolphi  praesente,  consti- 
tuta haec  praebuit: 

In  cavo  cranii  dissecato  tumor  est  ads pectus, 
cujus  diameter  pollicem  et  supra,  adaequavit  quipro- 
iundam  in  cranium  impressionem  effecerat.  Explora- 

tio  fliligentior  tumorem  a superficie  atl  cerebri  sub- 
stantiam eo  usque  extendi  docuit,  quo  cornu  posterius 
et  cornu  laterale  ventriculi  cerebri  sinistri  conveniunt. 
Tumoris  ipsius  forma  fuit  oblonga,  et  ejus  diameter 
a superficie  anteriore  ad  posteriorem  duos  pollices 
et  duas  lineas,  a superiore  ad  inferiorem  pollicem 
et  decem  lineas  et  a latere  dextro  ad  sinistrum  iti- 
dem pollicem  et  decem  lineas  adaequavit.  Tumor 
steatomatibus  fuit  adnumerandus , ejus  substantia 
omnibus  in  partibus  eadem,  maxime  similis,  ut 
Illustr.  Rudolphi  dicit  ovariorum  steatomatibus  albis 
sic  dictis.  Iuxta  latus  dextrum  vesicula  sero  impleta 
sita  est,  quae  tela  cellulosa  tumori  est  adjuncta.  In 
cerebri  ventriculis  paululum  fuit  aquae.  Partes  ce- 
rebri ceterae,  ut  esse  solent,  repertae  sunt.  Ex- 
tensio atque  structura  solida  tumorem  originis  vete- 
ris esse  docuerunt. 

In  ceteris  corporis  partibus  omnia  normalia  ad- 
specta sunt. 

Steatomatis  praeparatam  in  museo  anatomico 
universitatis  litterariae  lleg.  Fridericae  Guilelmae 
est  conservatum. 

TABULARUM  EXPLICATIO. 

Tab.  I.  Cerebri  integumentis  liberati  super- 
lieies  superior. 

A.  Cerbri  Iieinispliaeria. 

B.  Tumor  stealomatosus. 

a.  Vesicula  sero  impleta  prope  tumorum 
sila. 

Tab.  II.  Cerebrum  longitudinale  dissectum 

A.  Corpus  callosum  dissectum. 

B.  Tumor  dissectus. 

a.  Vesicula  sero  impleta  prope  tumorem 

b.  Plexus  choroid.  lateralis. 

C.  Cerebellum. 

VITAE  CURRICULUM. 

Ego,  Carolus  Fridericus  Eduard  Kramer,  Berolini 
anno  MDCCCVI  die  XIX  mensis  octobris  natus  a 
patre  Friderico  Kramer  et  a matre  e gente  Heid- 
landtiana,  cujus  mortem  praematuram  jam  annos 
quindecim  lugeo,  confessioni  evangelicae  addictus 
sura.  Primis  literaruin  elementis  imbutus,  Gymna- 
sium Berolino- Coloniense  et  tunc  Gymnasium  Ioa- 
chimicum  frequentavi,  et  hic  literis,  quae  ad  studia 
academica  viam  muniunt,  incubui. 

Anno  MDCCCXXIV  Mens.  Octobris  alumnis 
instituti  regii  medico  - chirurgici  Friderico  - Guilel- 
miani  adscriptus  sum  et  per  quadriennium  hisce 
Celeb.  et  Illustr.  virorum  praelectionibus  interfui. 

Cei.  Woltt'  et  Illustr.  Hegel  hodegeticen,  logi- 
.cen  et  psychologiam,  Illustr.  Rudolplii  encyclopae- 
diam  medicam,  Illustr.  Link  botanicen  et  historiam 
naturalem  mihi  tradiderunt.  De  physico , chemia 


et  pharmacia  Illustr.  Hermbstaedt  et  Mitscherlich  et 
Cei.  Turte  praelectionibus  adfui.  Anatomiam  gene- 
ralem et  comparatam,  nec  minus  osteologiam, 
splanchnologiam,  anatomiam  organorum  sensuum 
et  artem  cadavera  rite  dissecandi  Illustr.  Knape  et 
Rudolphi  me  docuerunt.  De  physiologia  Illustr.  Ru- 
dolphi  et  Cei.  Eck,  de  pathologia  generali  et  de 
semiotice  III.  Fr.  Hufeland,  de  pathologica  speciali, 
de  morbis  psychicis  et  de  morbis  syphiliticis  111. 
Horn,  do  therapia  generali  et  speciali  III.  W.  Hu- 
feland et  Fr.  Hufeland,  de  ophthalmiatrice  Cei. 
Juengken,  de  fontibus  medicatis  et  de  auxiliis  in 
subito  vitae  discriminibus  III.  Osann  audivi.  Celsi 
et  Burserii  Libros  Cei.  Hecker  mihi  interpretatus 
est.  Materiam  medicam  III.  Osann,  toxicologiam 
Illustr.  Link  artem  formulas  medicas  concinnandi 
111.  Knape  et  Cei.  Casper  mihi  explicaverunt.  De 
chirurgia  generali,  arte  obstetricia  et  ossium  fracto- 
rum et  luxatorum  cognitione  111.  Kluge,  de  chirur- 
gia speciali  III.  ltust,  de  akiurgia  Illustr.  de  Graefe, 
Rust  et  Kluge  et  de  medicina  forensi  III.  Knape 
mihi  fuerunt  praeceptores.  Fascias  rite  applicandi 
artem  111.  Kluge  me  docuit.  Clinicum  chirurgicum 
duce  Illustr.  Rust,  Clinicum  chirurgico  -ophlhalmia- 
tricem  duce  Illustr.  de  Graefe  et  Clin.  ophthalmia- 
tricum  duce  Cei.  Juengken.  Clinicum  medicum  duce 
Cei.  Neumann  et  duce  Illustr.  Bartels,  Policlinicum 
duce  Illustr.  Hufeland  et  Osann  et  Cei.  Russe  fre- 
quentavi. 


29 


Ilisce  studiis  peractis  medico- chirurgi  inferio- 
ris munere  in  nosocomio  caritatis  Berolinensi  per 
annum  functus  sum. 

Tentamine  philosophico,  tentaminibus  medicis 
et  examine  rigoroso  coram  Gratioso  medicorum  or- 
dine absolutis  spero,  fore  ut  dissertatione,  quam 
conscripsi  et  thesibus  rite  defensis  summi  in  medi- 
cina et  chirurgia  honores  mihi  concedantur.  Qui- 
bus factis,  ut  medico  - chirurgi  inferioris  munera 
apud  milites  suscipiam  Potestampium  me  conferre 
jussus  stun. 

TI1ESEH  DEFENDENDAE. 


l. 


Inflammatio  sthenica  pleonasmus , asthenica 
contradictio. 


II. 

Abscessus  quisque  magna  incisione  aperiendas. 

III. 

Sententia:  „post  cocnam  stabis  rei  mille  pas- 
sus meabis ” vera. 


IV. 

S cirrhus  mammae  amputationem  non  indicat. 

Inter  amputationis  con/raindicaliones  non  re- 
ferenda est  febris  heclica. 


VI. 

Neque  medicamen . neque  venenum  absolutum . 

